Document ID: /roh_data/filtered/fineweb-2-filterrobots_roh.jsonl.gz/46953

CH Media, la chasa editura privata che porscha tranter auter l'Aargauer Zeitung e radio FM1, creescha in'atgna agentura naziunala. Per l’agentura da novitads Keystone-SDA n’è quai betg ina novitad positiva. I sa tracta numnadamain dad ina da las purschidas, ch'els porschan a las chasas da medias en Svizra.
Sco il manader publicistic da CH Media Pascal Hollenstein ha ditg envers Radio SRF, giaja per reducir las prestaziuns da servetsch ch’els retirian da la SDA.
SDA cun futur intschert
Gia l’october aveva Keystone-SDA annunzià da vulair spargnar 800'000 francs l’auter onn. En vista a la decisiun da CH Media, pudess questa summa s’augmentar marcantamain.
RR novitads 10:00